
România a început, la fel ca majoritatea ţărilor europene după Primul Război 
Mondial, o cursă a înzestrării armatei cu avioane militare moderne. Procesul a fost 


însoțit de mari scandaluri de corupţie, ale căror cap de afiș a fost chiar regele Carol 


al II-lea. 


—_ 


Carol al II-lea a decis să nu angajeze Romania în război in 1940. FOTO: Historia 


De numele regelui Carol al II-lea al României au fost legate mai multe scandaluri de 


cariintia încă nnata rala mai răeiinătaara an fact rala nrivind înzactraraa armatai ci 

Comandorul (r) Gheorghe Vartic, istoric militar care face parte din colegiul de 


redacţie al Revistei de Istorie Militară, a explicat pentru „Weekend Adevărul” că în 
perioada interbelică au existat mari scandaluri de corupţie cu privire la înzestrarea 


armatei. ,Coruptie a fost și va fi”, spune comandorul. 


Numele lui Carol al II-lea apare în două ipostaze în legătură cu aceste scandaluri: în 
calitatea lui de inspector general al Aviației, in 1924, dar și în calitatea lui de 


conducător al Regatului, după 1930. 


„Aviația și Marina constituiesc domeniile pentru care solicitudinea și grija augustului 
nostru suveran s-au manifestat cu o atentiune deosebită și cu o adâncă cunoaștere a 
tuturor problemelor tehnice și de organizare, căpătată de pe vremea când 
Majestatea sa comandase ani la rând, ca Principe Moștenitor, Marina Regală și 
Aeronautica“, se arată într-un articol publicat, în 1 iunie 1940, în Revista Fundațiilor 
Regale, în care se face un bilanţ al deceniului care a trecut de la restauratia din 
1930. 


Cu bune și cu rele, Carol al II-lea și-a pus puternic amprenta asupra aviaţiei militare 
în perioada interbelică. El a înţeles, la fel ca alti lideri ai vremii, că războiul modern 


nu se poate câștiga fără o aviaţie puternică. 


„La sfârșitul anului 1939, deci când Al Doilea Război Mondial începuse și era în plină 
desfășurare, aviația militară românească dispunea doar de 276 de avioane de luptă, 
fapt nesatisfăcător. Ca urmare, documentul «Ipoteza 32», elaborat în acel an de 
Marele Stat Major, solicita ca strict necesare 838 de avioane pentru dotarea unităților 
operative, detaliind pe categorii de aviaţie necesară“, se arată în volumul de 
referință în domeniu, „Aeronautica română în anii celui de-Al Doilea Război 
Mondial“ de Aurel Pentelescu și Marius-Adrian Nicoară (Editura Editgraph, 2011). 


Pe lângă cantitățile insuficiente, autorii susțin că avioanele aveau „un grad de uzură 


https://adevarul.ro/stiri-interne/evenimente/carol-al-ii-lea-tatal-vitreg-al-aviatiei-2266340.html?utm_source=Site&utm_medium=GspHome&utm_camp... 2/25 


5/13/23, 4:34 PM Carol al II-lea, tatăl vitreg al aviaţiei militare. Marile scandaluri de corupție din perioada când un avion costa cât un bloc cu 5 etaje ... 


morală ridicat. 


Sâmbătă, 13 Mai 2023 Q adevărul.ro = Q 


Home Stiriinternev Stirilocalew Stiriexternev Politică Economie Sport 


„Un muzeu cu 52 de tipuri de avioane“ 


În volumul citat este devoalat un alt călcâi al lui Ahile în ceea ce privește aviația 
militară română: varietatea halucinantă a tipurilor de avioane din dotare. Aveam 


aparate din Italia, Franţa, Anglia, Germania, Polonia, Suedia, România. 


„Cu toate eforturile făcute în ultimii ani, și pe care trebuie să le recunoaștem, 
lipsurile sunt mari și la material și la personal, iar materialul volant este un muzeu 
cu 52 de tipuri de avioane și 36 de tipuri de motoare“, se arată în raportul înaintat 
Consiliului de Miniștri, în 1940, de șeful Subsecretariatului de Stat al Aerului, 


generalul Gheorghe Jienescu. 


Mai bine stăteam în ceea ce privește piloţii, astfel că istoricii Aurel Pentelescu și 
Marius-Adrian Nicoară notează că pe întreaga durată a războiului „s-a reușit 
pregătirea unui număr ridicat (aproape dublu faţă de necesar) de cadre: piloți, 


tehnicieni etc". 


Un alt aspect pozitiv menţionat de autorii citați a fost dezvoltarea industriei 


aeronautice românești în perioada interbelică. Fabricile Astra-Arad, SET (Societatea 

pentru Explorări Tehnice), uzinele IAR Brașov, întreprinderea ICAR, întreprinderea 


militară ASAM și societatea de Transport Constanţa (STC) au produs avioane de 

În volumul „Aeronautica română în anii celui de-Al Doilea Război Mondial” se 


subliniază efectul pozitiv asupra aviaţiei al colaborării cu specialiștii din Germania. 
Comandantul Corpului 1 Aerian Român, general-comandat aviator Emanoil 
lonescu, preciza, în iulie 1944, într-un document-sinteză: „La sfârșitul acestui an de 
activitate (de când corpul 1 Aerian Român, dotat cu material german, și în 
subordinea operativă a Flotei 4 Aeriană Germană, a intrat în acțiuni militare pe 
frontul de la Stalingrad — n.n.), unităţile și personalul au căpătat suficientă 


experienţă, încât nu se mai poate face nicio deosebire între unităţile române și cele 


7 


germane”. 

Un avion bombardier costa în perioada interbelică o mică avere. FOTO: Arhivă 


Un avion cât 300 de vagoane cu grâu 


Situaţia aviaţiei române este zugrăvită „în roz“ în Revista Fundațiilor Regale, în 1 

iunie 1940, intr-un numar dedicat unui centenar de la restauratia monarhiei. 


Revista al carei redactor-sef era Camil Petrescu, iar din comitetul de directie faceau 

Într-un articol din revistă intitulat „Aviația și Marina sub M.S. Regele Carol II" din 
1940 se arăta că „aviația si marina de astăzi sunt o creaţie a majestăţii sale Regele 
Carol II”. În articol se făcea o comparaţie între înzestrarea aviaţiei între 1930 și 
1940, când „aveam câteva avioane de vânătoare Spad 61, cu viteză de 220 kilometri 
pe oră și modeste calități de zbor“, iar ca „avioane de bombardament, aveam și noi 
materialul epocii, anume niște biplane voluminoase de tip Farman sau Liore-Olivier 
cu viteză de vreo 160 km pe ora”. Pe scurt, performanţele avioanelor din dotarea 


Armatei erau în 1930 similare cu cele de la nivelul armistiţiului. 


Pentru a se accentua eforturile făcute sub domnia lui Carol al II-lea, în articol se 
arată și cât de scumpe erau avioanele în acea perioadă: un avion de vânătoare 
costa 8 milioane de lei, iar unul de bombardament valora 15-20 de milioane de lei, 
bani cu care se puteau cumpăra atunci o casă-bloc cu 5-6 etaje sau un vapor cu 
250-300 de vagoane de grâu. „Da, aviația este scumpă, dar lipsa ei costă și mai 


scump", concluziona autorul articolului elogios. 


Acesta menţionează faptul că regele a înţeles importanţa aviaţiei și a înfiinţat un 
Subsecretariat de Stat al Aerului și un Fond de înzestrare a Armatei, din care o 
mare parte a ajuns la aviaţie. De asemenea, se menţionează sprijinul acordat de 
Carol industriei aeronautice autohtone, care a cunoscut o dezvoltare fără 
precedent. Fără a se preciza cifre exacte, în articol se concluzionează că „materialul 
de azi al Aviației militare reprezintă cantitativ și calitativ aproape 20 de ori valoarea 


materialului din 1930". 

La exterior „liceu“, la interior „muzeu“ 


Realitatea insa era mai nuantata decat lasa sa se intrevada propaganda din 
revistele susținute de Fundaţia Regală. În presa epocii au fost relatate mai multe 
scandaluri privind achiziţionarea unor avioane vechi și uzate din străinătate la 


preţuri exorbitante de aparate noi de zbor. 


Istoricul Alex Mihai Stoenescu arată în „Istoria loviturilor de stat în România” că 
regele Carol al II-lea a profitat de poziţia sa şi de accesul la informaţii strategice 
pentru a influenţa decisiv negocierile pe care România le purta în perioada 
interbelică pentru a-şi dota armata cu avioane. Suspiciuni au apărut din perioada 


când acesta fusese numit inspector general al Aviației în 1924. 


Totul a început cu Contractul Payot. La 28 decembrie 1920 s-a încheiat la Paris 
Contractul Payot, care prevedea livrarea de către România a unei cantități de petrol 
Franţei, în valoare de 54.000.000 de franci francezi în schimbul unor furnituri 

militare și avioane. Problema a constat în faptul că francezii au furnizat avioane de 
recunoaștere și de bombardament ușor tip Breguet 14, cu un grad mare de uzură, 
în condiţiile în care contractul stipula că acestea trebuie să fie noi. Armata a cheltuit 


sume importante de bani pentru repararea acestor adevărate obiecte de muzeu. 

avioane de DOITIDalUalrie! D VeHavillanda VA-IJ §$ Ude avioane de VdNdtOdfe 
Bristol F. 2, fabricate între anii 1916-1917, aparate care duseseră greul în anii 
Primului Război Mondial. Nu s-a trecut în contract obligativitatea ca avioanele să 
fie noi, astfel să s-au primit aparate DH-9 uzate, cu motoarele ruginite. La testarea 


lor în Anglia, din primele 10 avioane numai două au putut să se ridice de la sol. 


Guvernul a contactat un avocat britanic pentru a da în judecată compania, însă 
acesta a concluzionat că deși Ministerul de Război a fost păcălit de compania 
britanică, poate pierde procesul din cauza nenumăratelor greșeli ce s-au făcut când 


s-a semnat contractul. 


În ancheta care a urmat, unul dintre ofiţerii care au participat la încheierea 
contractului, colonelul A. Popovici, a declarat procurorului militar: „Am primit ordine 
clare de la mareșalul Palatului ca acest contract să se deruleze așa cum a dorit 
societatea engleză și să se menţioneze că la încercarea aparatelor în aer acestea sunt 


foarte bune pentru misiunile lor”. 


In acea perioadă, prinţul moștenitor Carol era inspector general al Aeronauticii și 
este bănuit că s-ar fi implicat în afacere, care a costat statul român 10.000.000 de 
lei. Avioanele DH-9 au fost transformate în avioane civile, fiind scoase din serviciu 


după numai trei ani din cauza lipsei pieselor de schimb. 

Avioanele Siskin-Armstrong au ajuns si in Romania. FOTO: Fortele Aeriene Britanice 


Afacerea „Prototipul“ 


A urmat așa-zisa Afacere Siskin-Armstrong în 1924, când guvernul liberal a aprobat 
un credit în valoare de 420.000.000 de lei pentru achiziţionarea unui lot de 150 de 
avioane de recunoaștere și bombardament ușor și a 60 de avioane de vânătoare. O 
comisie formată din ofiţeri superiori de aviaţie s-a deplasat în Anglia la firma 
Siskin-Armstrong pentru achiziţionarea unui avion de vânătoare tip Siskin, aparat 


care nu fusese testat, urmând ca testele să se realizeze chiar în timpul construirii 


= A ue CET 

serie! de avioane comandate. Prototipul n-a indeplinit condiţiile cerute de militarii 
români, dar compania nu a vrut să efectueze modificările cerute, astfel că s-a ajuns 


într-un impas. 


La 21 ianuarie 1925 a sosit, la Londra, Tancred Constantinescu, ministrul Industriei 
și Comerţului, pentru a debloca situaţia neplăcută. Maiorul Gheorghe Negrescu, cel 


care conducea comisia română de negociere, l-a informat pe ministrul liberal 

Până la urmă, s-a trecut la testarea prototipului avionului Siskin de către un aviator 


român. Încercarea s-a finalizat cu o tragedie în 18 februarie 1925: maiorul av. 
Ștefan Sănătescu s-a prăbușit la sol din cauza ruperii în aer a avionului, așa cum 


avertizase Negrescu. 


S-a constituit o comisie de anchetă, însă fără rezultat. La ordinul prinţului 
moștenitor Carol, inspector general al Aeronauticii, membrii comisiei au fost 
schimbaţi și situaţia s-a tergiversat. Într-un articol al revistei „Historia” se arată că 
„în perioada încheierii contractului (semnat cu firma engleză, până la urmă, de 
ministrul Tancred Constantinescu), prinţul moștenitor Carol a vizitat Uzinele 
Armstrong și afacerea s-a derulat imediat, acesta fiind interesat de cumpărarea 
avionului Siskin. Fără îndoială că, pentru această susţinere, a primit un comision 
substanţial; în Arhivele Militare Române se găsesc documente importante care 


atestă acest aspect grav de corupţie al viitorului suveran. 


Citeşte şi: Ziua în care Carol al II-lea a pus capăt democraţiei. Iuliu Maniu: 


„Noi nu ne-am supus nici ungurilor“ VIDEO 


Istoricul Alex Mihai Stoenescu arată în „Istoria loviturilor de stat în România” că 
prinţul Carol a reușit să obţină pentru dotarea aviaţiei militare un credit de 
aproximativ 500 de milioane de lei (n.r. — aproximativ 96,5 milioane de dolari sau 
echivalentul a circa 4,6 tone de aur), care trebuia să fie destinat achiziţionării unui 


lot de 150 de avioane de recunoaştere şi 60 de avioane de vânătoare. 

În condiţiile în care exista opțiunea cumpărării unor avioane care și-au dovedit deja 
eficienţa, „de la început a părut suspect interesul lui Carol pentru propunerea firmei 
britanice Siskin-Armstrong, care oferea un avion total necunoscut, aflat în faza de 


prototip, fără să treacă probele de rezistenţă statică şi, oricum, fără posibilitatea 


cunoaşterii performanțelor de zbor“, arată istoricul. 

Armstrong, care a IIVrat Armatél romane un anumit Numar de EU ae avioane Nol, 
dar uzate moral. Pierderile suferite de Romania s-ar fi ridicat la 100.000.000 de lei. 


_ 

Timbrul aviaţiei era necesat pentru orice petiție, iar banii au ajuns la înzestrarea aviaţiei. 

trebuiau să plătească timbrul de aviație pentru toate petiţiile către autorităţi, 


corespondenţa poștală, orice act judecătoresc, biletele de tren etc. 


Subsecretarul de Stat al Aerului, ing. av. Radu Irimescu, susținea, în 1932, că în 
ciuda faptului că banii din taxa de timbru a aviaţiei s-au cheltuit, starea aviaţiei a 
rămas precară: „Suntem dezarmati în caz de război“, afirma acesta ca răspuns la 


interpelările din partea parlamentarilor. 


„Deși cunoștea situaţia reală a fondurilor realizate din vânzarea „timbrului aviației“, 
ministrul Radu Irimescu n-a avut curajul să arate implicarea Casei Regale, a 
sustragerii unor sume importante de către prinţul Nicolae și regele Carol al II-lea. 
Mai mult, subordonații săi furaseră bunuri aparținând aeronauticii fără să fie 
sancţionaţi“, se arată într-un articol din „Historia”. Astfel, circa 100 de automobile 
particulare „funcționau cu benzină de avion”, realizând lunar o pagubă de 180.000 
de litri, adică 550.000 de lei. 


În ședința Senatului din 20 aprilie 1934, generalul Arthur Văitoianu a afirmat că nu 
se justifica o sumă de 318.000.000 de lei obţinută de la Fondul National al Aviației 


și nimeni nu știa unde s-au cheltuit acești bani. 


Generalul senator Nicolae Alevra a publicat în revista ,Aviachim”, în ziua de 25 
iunie 1934, un articol în care arăta că deși în legea pentru înfiinţarea și funcţionarea 


Fondului National al Aviatiei se prevedea clar ca sumele rezultate din vânzarea 

„timbrului aviaţiei“ să fie întrebuințate numai pentru investiţii, în bugetul din anul 
respectiv, s-au alocat sume destinate pentru furnituri de birou, diurne, subvenţii, 
deplasări etc. Acesta se arăta mirat de faptul că sumele colectate s-au ridicat doar 
la 305 milioane de lei, suma reală estimată fiind de 500 de milioane de lei. A fost 
criticat în presa vremii și faptul că pe primul loc au fost puse achiziţiile din 
străinătate. Astfel, în anul 1935 s-au comandat în străinătate avioane în valoare de 
635.000.000 de lei, în timp ce industria naţională de construcţii aeronautice a primit 
comenzi de numai 56.000.000 de lei. 

omantel DIATE pentru «UMDFUI avidtlel» sume foarte Mmart. U acesttd treduld Sd SE 
cumpere avioane, dar nu s-a realizat asa ceva. Explicatia este certa: s-au furat banii 
aviaţiei, plătiţi cu resemnare si înțelegere. Prea mult se fură, la noi, direct. S-a facut 
în așa fel încât materialul aeronautic socotit în registrele oficiale cu sume fantastice 


să nu coste în realitate atâția bani. Cerem sancţionarea hotilor care au furat aviația”. 

România avea peste 50 de tipuri de avioane la începutul celui de-al doilea război mondial. 
Intre propaganda comunistă şi cea regalistă 


Carol al II-lea a fost de asemenea ţinta istoricilor în perioada comunistă, fiind 
exponentul preferat de propaganda al decadentei familiei regale. Într-un articol 


publicat în „Magazin istoric”, istoricul lon Coman vorbește despre afacerile cu 

faptul că tara nu avea aviația necesară în cazul unei invazii, aviaţie pe care ar fi 


trebuit să o aibă având în vedere banii ce s-ar fi strâns cu acest scop. Atunci, 
Nicolae lorga, „străfulgerat de o bănuială”, l-ar fi întrebat pe rege: „«Dar unde sunt 
banii de pe taxa timbrului, Sire?». La care regele a lăsat ochii, spășit, spre scumpele 
covoare de sub picioarele Măriei-Sale“. De asemenea, lon Coman ajunge la 
concluzia că domnia lui Carol al II-lea a fost o afacere foarte rentabilă pentru rege, 


acesta mărindu-și averea de la 196 de milioane de lei (în 1927) la un miliard de lei. 


Într-o analiză apărută în revista „Historia” se arată că începând din anii '80, istoricii 
romani își nuanteaza vehementa fata de regalitate, chiar și fata de Carol al II-lea. 
Istoricii Mircea Mușat și lon Ardeleanu, în „România după Marea Unire”, balansează 
elemente negative și pozitive ale domniei lui Carol al II-lea. Astfel, abordând 
problema ultimatumului sovietic din 1940, cei doi istorici redau parti din notele 
zilnice ale regelui din care reiese că el și-ar fi dorit rezistența României în fata 


Rusiei, când a fost anexată Basarabia. 


Tot în „Historia” sunt citate documente din Arhivele Naţionale ale României (ANR), 
fondul Președinția Consiliului de Miniștri — Serviciul Special de Informaţii, din care 
reiese că în corespondenţa cu autoritățile germane, regele Carol al II-lea și-a 
manifestat clar intenţia să reziste în faţa armatei ruse, însă la insistența Germaniei, a 

cedat fără să tragă un foc de armă. 

Hitler a insistat si l-a convins pe Carol al II-lea să nu atace Rusia în 1940. FOTO: Arhivă 
Gheorghe Vartic, istoric militar: „Elita militară era carlistă“ 


„Weekend Adevărul“ a stat de vorbă despre imaginea lui Carol al II-lea dincolo de 


propaganda regalistă și cea comunistă cu comandorul (r) Gheorghe Vartic, istoric 

militar, care face parte din colegiul de redacţie al Revistei de Istorie Militară, 
editată, în prezent, de Institutul pentru Studii Politice de Apărare și Istorie Militară, 
din structura Ministerului Apărării Naţionale. Acesta spune că regele a profitat încă 
de la început de poziţia sa în cadrul aviaţiei române, el fiind la conducerea 
Inspectoratului General al Aeronauticii încă de pe vremea când era doar prinţ 


moștenitor. 


Realitatea este undeva între retorica revistelor editate de Revista Fundațiilor Regale 
și cea a istoricilor comuniști. Comandorul și istoricul militar Gheorghe Vartic a găsit 
interesant faptul că, în ciuda tuturor scandalurilor cu privire la înzestrarea militară, 


elita militară a României din acea perioadă era carlistă. 

Vartic crede că, totuși, aviația militară de dinainte de începerea celui de-Al Doilea 


Război Mondial era mai bine dotată, păstrând proporțiile, decât cea de acum. 


„Weekend Adevărul“: Prinţul Carol a gestionat în perioada interbelică mai 
multe contracte de achiziţii suspecte de avioane. Care au fost efectele acestei 
politici asupra aviaţiei militare românești la începutul celui de-Al Doilea 


Război Mondial? 


Gheorghe Vartic: Înzestrarea Aviației române înainte de război consta în tot felul 
de avioane care existau în lumea asta. Tot felul de avioane, din toate am avut, de la 
nemți, de la italieni. Unele le-am cumpărat și le făceam și la noi, este adevărat ca 
am făcut și noi. Dar nu a fost ceva extraordinar. Depinde din ce parte privești 
lucrurile. Citeam recent Revista Fundațiilor Regale din 1940, și acolo e un material 
„Aviația și Marina sub Carol al II-lea”. Va dati seama ce se scrie. Se prezintă cu lux 
de amănunte ceea ce s-a achiziţionat. Adevărul este că au fost mari probleme nu 
numai în ceea ce privește înzestrarea cu avioane, ci cu înzestrarea Armatei, în 


general. 


- Carol al II-lea, susţinut de elita militară În afară de scandalurile menţionate 

(Armstrong - Fokker), ce alte scandaluri au fost legate de înzestrarea cu 


avioane a Armatei? 


Pe de o parte, a fost scandalul legat de timbrul aviaţiei, o afacere oneroasă clară 
(n.r. — banii proveniţi din timbrul de aviaţie trebuiau folosiţi pentru înzestrarea 
Armatei cu avioane, însă nu se știe ce s-a întâmplat cu o mare parte din bani). Pe 
de altă parte, foarte multi ofiţeri, elita militară românească era carlistă și acesta este 
motivul pentru care au pus pe timbrul de aviaţie chipul lui, deși timbrul a fost 
instituit în 1929, timp în care el nu era rege. Din 1930 a venit, s-a impus, a făcut un 
fond pentru Apărare special unde să intre banii din vânzarea acestui timbru. Carol 
era pasionat de avioane, el era președintele Aeroclubului Regal Român, poziţie 


obținută de la tatăl său, Regele Ferdinand. 

menţionată, cea din 1940. La fel de intrigant este faptul că elita militară era de 


partea lui. Cele mai dure critici la adresa lui Carol al II-lea le-am găsit in 
istoriografia comunistă (n.r. — care avea ca scop demonizarea perioadei monarhiei 


în România). 
Corupţia, vechea moştenire a omenirii 


- Putem spune că exista o tradiţie de corupţie în ceea ce privește achiziţiile 


pentru Armată? 


Vai de mine, sigur. S-a discutat foarte mult despre afacerea Skoda. A fost un 
scandal uriaș în perioada aceea. Asta nu e nicio noutate că a fost corupţie. A fost și 
va fi, că asta nu se poate eradica și mai ales în vremuri de criză, cum a fost 
perioada în care s-a parafat afacerea Skoda. În general, în perioade de criză, cum 


este și acum, se imbogatesc aceşti mafioţi care fură din banii publici. 


- Dacă ar fi să comparăm înzestrarea Aviației române de acum cu cea de 


atunci, când credeţi că stăteam mai bine? 

Kaportat la situația de atunci, eu zic ca stateam mal bine decat acum. cum stam 
acum? Ce cumpărăm noi? MiG-urile astea și-au terminat și ele resursele. Chiar dacă 
am recondiționat, MiG-urile 21 Lancer sunt gata. S-a terminat cu ele. Dar daca 


cumpărăm și acum la mâna a doua... 

Aviația militară de pe vremea lui Carol Il era superioară celei de acum. FOTO: ROAF 
Afaceri proaste pentru ţară, bune pentru propria vistierie 


Multe alte cazuri au făcut vâlvă în epocă, precum scandalul „avionului orb“, cum a 
fost poreclit avionul polonez P.Z.L.-11 F, deoarece din cauza aripii parasol, pilotul 


nu vedea anroane nimic în iurul său In 1931 s-a cumnărat un lat de 60 de avioane 

P.Z.L.-11 F, la 1.643.000 de lei per/bucată, sumă foarte mare pentru un avion de 
vânătoare modest în ceea ce privește caracteristicile tactico-tehnice. Polonezii au 
câștigat competiţia în dauna unor avioane germane Junkers sau olandeze Fokker. 
De data aceasta, actorul principal al afacerii a fost prinţul Nicolae, care se pare că I- 


a convins pe Carol să achiziţioneze avioane din Polonia. 


În anul 1925 s-a încheiat Afacerea Spad-61, numele provenind de la avionul de 
producţie franceză, construit din lemn, de o calitate îndoielnică, care a fost cauza a 
numeroase catastrofe, în urma cărora au murit nouă piloţi. Ministerul de Război, 
prin Ordinul nr. 03774 din 1 noiembrie 1932, a interzis zborul acestui avion, 


pierderile suferite însumând zeci de milioane de lei. 

pOMbaralere Ge NOdapte, la Pretul Ge 1.5495. Oe Irâaf [alice De DUCala. 
Acestea nu au fost întrebuințate pentru bombardamentul de noapte din simplul 


motiv că nicio instalaţie nu funcţiona pentru acest fel de misiune. 


Citeşte şi: De Ziua Regalitatii, despre Carol al II-lea, Dimitrie Gusti şi 


Muzeul Satului 


Remus Florescu 


Citește mai multe despre: al doilea razboi mondial carol al ii-lea romania mare 

PE Fs 
Studenta dată în urmărire Un avion misterios patrulează 
naţională și-a luat adio, subtil, de deasupra României. Sute de 
la apropiaţi, înainte să dispară. „A 7 oameni îi urmăresc traiectoria pe 
insistat să vin!” VIDEO internet 
SI : 21:53 EVENIMENTE 

Hari Bucur-Marcu, despre 
câștigătorul „Românii au Talent“: 
„Copiii de șapte ani nu au 
discernământ. Nici natural și nici 


Șerban Huidu, despre reușita 
copilului-minune de la Românii 
au talent: „Nu este un motiv de , 


YU . A Q ” 
legal“ laudă. Mi se pare îngrozitor... 

Un barbat din Botosani a ajuns la 
Urgente dupa o partida de amor 
extrem cu soţia. Care e r 
diagnosticul medicilor 


Horoscop rune 15-21 mai 2023. O 
zodie trebuie sa se rupa de trecut. 
Alt nativ isi va gasi o noua iubire 


|soroşani | Horoscop 21:47 

Se încarcă comentariile... 

Statelor Unite de a asta”. Papa a răbufnit care o fetiţă de 10 luni a 
detona o bombă cu când o femeie a deschis murit în mașina condusă 
hidrogen pe Lună geanta si a cerut o... de bunică. Copila se afl... 

"România a fost în mare 

